cyanic-selkie/wikianc huggingface dataset:
Σόποτ (Πολωνία)
Λαϊκή Δημοκρατία της Πολωνίας (1945-1989)
μικρογραφία| Η παραλία του Σόποτ τη δεκαετία του 1950 με φόντο το Grand Hotel Το Σόποτ ανέκαμψε γρήγορα μετά τον πόλεμο. Άνοιξε μια γραμμή τραμ προς το Γκντανσκ, καθώς και η Σχολή Μουσικής, η Σχολή Θαλάσσιου Εμπορίου, μια βιβλιοθήκη και μια γκαλερί τέχνης. Κατά τη διάρκεια της δημαρχίας του Γιαν Καπούστα, η πόλη εγκαινίασε ένα ετήσιο Φεστιβάλ Τεχνών το 1948. Το 1952, τα τραμ αντικαταστάθηκαν από μια γραμμή μεταφοράς βαρέων σιδηροδρόμων που συνέδεε το Γκντανσκ, το Σόποτ και τη Γκντίνια. Αν και το 1954 η Σχολή Τεχνών μεταφέρθηκε στο Γκντανσκ, το Σόποτ παρέμεινε σημαντικό κέντρο πολιτισμού και το 1956 πραγματοποιήθηκε το πρώτο πολωνικό φεστιβάλ τζαζ (μέχρι τότε η τζαζ είχε απαγορευτεί από τις κομμουνιστικές αρχές). Αυτό ήταν ο πρόδρομος του συνεχιζόμενου ετήσιου Jazz Jamboree στη Βαρσοβία.
Το 1961, εγκαινιάστηκε το Διεθνές Φεστιβάλ Τραγουδιού του Σόποτ, αν και πραγματοποιήθηκε στο Γκντανσκ τα τρία πρώτα του χρόνια - μετακόμισε στον μόνιμο χώρο του στο δάσος του Σόποτ το 1964. Το 1963, ο κεντρικός δρόμος του Σόποτ (Bohaterów Monte Cassino, «Ήρωες του Μόντε Κασίνο») μετατράπηκε σε πεζόδρομο εσπλανάδα.
Νέα συγκροτήματα λουτρών, σανατόρια και ξενοδοχεία άνοιξαν το 1972 και το 1975. Μέχρι το 1977, το Σόποτ είχε περίπου 54.500 κατοίκους, τους περισσότερους από ποτέ στην ιστορία του. Το 1979, το ιστορικό κέντρο της πόλης κηρύχθηκε εθνικό κέντρο πολιτιστικής κληρονομιάς από την κυβέρνηση της Πολωνίας.
Τρίτη Πολωνική Δημοκρατία (1989 και έπειτα)
Το 1995, το νότιο συγκρότημα λουτρών και σανατόριων επεκτάθηκε σημαντικά και η πηγή του Αγίου Αδαλβέρτου άνοιξε δύο χρόνια αργότερα, με αποτέλεσμα το 1999 το Σόποτ να ανακτήσει την επίσημη κατάσταση της λουτρόπολης. Το 1999, ο Πάπας Ιωάννης Παύλος Β΄ επισκέφτηκε το Σόποτ, όπου περίπου 800.000 προσκυνητές παρακολούθησαν τη λειτουργία του.
Το 2001, το Σόποτ εόρτασε τα 100 χρόνια από το καθεστώς χάρτη της πόλης.
Το Σόποτ βρίσκεται αυτή τη στιγμή σε μια περίοδο έντονης ανάπτυξης, συμπεριλαμβανομένης της οικοδόμησης ενός αριθμού ξενοδοχείων πέντε αστέρων και θέρετρων σπα στην προκυμαία. Ο κεντρικός πεζόδρομος, Μόντε Κασίνο, έχει επίσης επεκταθεί με την εκτροπή της κυκλοφορίας από κάτω του, πράγμα που σημαίνει ότι ολόκληρος ο δρόμος είναι πλέον πεζοδρομημένος. Το Σόποτ, εκτός από τη Βαρσοβία, διαθέτει τις υψηλότερες τιμές ακινήτων στην Πολωνία.
Μεταφορές
μικρογραφία| [[Σιδηροδρομικός σταθμός του Σόποτ]] Η πόλη καλύπτεται από τις δημοτικές γραμμές λεωφορείων Γκντίνια και Γκντανσκ, την περιφερειακή σιδηροδρομική γραμμή (με τρεις στάσεις στην πόλη) και τον πολωνικό εθνικό σιδηρόδρομο, PKP. Το Σόποτ είναι μία από τις τέσσερις πόλεις της Πολωνίας που έχουν τρόλεϊ. Οι άλλες είναι οι Λούμπλιν, Τίχι και Γκντίνια.
Αθλητισμός
μικρογραφία| Η Ergo Arena είναι ο κύριος αθλητικός χώρος στο Σόποτ Υπάρχουν πολλές δημοφιλείς επαγγελματικές αθλητικές ομάδες στο Σόποτ και στην περιοχή της Τρίπολης. Το πιο δημοφιλές άθλημα στο Σόποτ σήμερα είναι μάλλον η καλαθοσφαίριση, χάρη στην πρωταθλήτρια Πρόκομ Τρεφλ Σόποτ. Χιλιάδες πολίτες του Σόποτ παίζουν ερασιτεχνικά αθλήματα, καθώς και σε σχολεία όλων των βαθμίδων (δημοτικό, δευτεροβάθμιο και πανεπιστημιακό). Στο Σόποτ πραγματοποιήθηκε το Παγκόσμιο Πρωτάθλημα Κλειστού Στίβου του 2014.
Διεθνείς σχέσεις
Το Σόποτ είναι αδελφοποιημένο με τις:
Εξωτερικοί σύνδεσμοι
Κατηγορία:Πόλεις πόβιατ της Πολωνίας Κατηγορία:Πόλεις της Πολωνίας Κατηγορία:Πόλεις του Βοεβοδάτου Πομερανίας Κατηγορία:Λουτροπόλεις της Πολωνίας
Χαριά Ηλείας
Δημογραφικά στοιχεία
Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ωλένης Κατηγορία:Δήμος Πύργου
Αγαθάγγελος (αποσαφήνιση)
Με το όνομα Αγαθάγγελος αναφέρονται:
Κατηγορία:Αποσαφηνίσεις ονομάτων
Πολιόχνη IV (ερυθρή περίοδος)
Η Ερυθρή περίοδος της Πολιόχνης, της προϊστορικής πόλης που ανακαλύφθηκε στην ανατολική Λήμνο, κοντά στο χωριό Καμίνια, αντιστοιχεί στην περίοδο 2600-2400 π.Χ. σύμφωνα με τη χρονολόγηση της Ιταλικής Αρχαιολογικής Σχολής Αθηνών.
Αρχαιολογικές πληροφορίες
Την εποχή αυτή η πόλη επεκτάθηκε σε όλη τη δυτική πλευρά του λόφου, δείγμα της οικονομικής ευρωστίας των κατοίκων της. Ανάλογα επεκτείνεται και το τείχος, το οποίο ενισχύεται με ημικυκλικούς προμαχώνες. Η τεχνική των κατασκευών βελτιώθηκε, αλλά η αισθητική τους άρχισε να παρακμάζει, αφού η ευμάρεια των κατοίκων τους επιτρέπει να εισάγουν, παρά να κατασκευάζουν σκεύη. Η διακόσμηση των κεραμικών είναι πιο απλή και η παραγωγή τους πιο μαζική. Υπάρχει πιο έντονη επιρροή των πρωτοελλαδικών πολιτιστικών κέντρων και είναι διαπιστωμένη επικοινωνία με την Κρήτη, τις Κυκλάδες, τη Βοιωτία και τη Θεσσαλία. Η κατεργασία του χαλκού έχει βελτιωθεί, αφού βρέθηκαν χάλκινα μαχαιρίδια, σμίλες, καρφιά με κεφάλι, άγκιστρα και κυρίως καλούπια κατασκευής εργαλείων με την πρωτοποριακή μέθοδο του λιωμένου κεριού. Για πρώτη φορά βρέθηκαν πέτρινα υνιά από αλέτρι, κάτι που σημαίνει ότι καλλιεργούσαν τη γη συστηματικά. Το εμπόριο γίνεται πια πιο οργανωμένα, όπως μαρτυρούν οι πήλινες και οι χάλκινες σφραγίδες με τις οποίες σημαδεύουν τα εμπορεύματα. Επίσης, υπάρχουν σταθμά από αιματίτη, με τα οποία ζυγίζουν τα αγαθά. Τα σταθμά είναι εισαγόμενα από τη Μικρασία και το Νότιο Αιγαίο. Αυτό σημαίνει ότι ήταν πρότυπα σταθμά και υπήρχαν προφανώς και τοπικά λίθινα ισοβαρή αντίγραφά τους.
Η ύπαρξη εισαγόμενων και πρότυπων σταθμών, υποδηλώνει ότι ήδη από την 3η χιλιετία π.Χ. είχε διαπιστωθεί η ανάγκη εφαρμογής κοινού μετρικού συστήματος ανάμεσα στις διάφορες πόλεις, για να διευκολύνονται οι συναλλαγές. Ή ότι οι έμποροι της Πολιόχνης όφειλαν να γνωρίζουν τα μετρικά συστήματα των άλλων πόλεων με τις οποίες είχαν εμπορικές συναλλαγές.
Την εποχή αυτή η κοινωνία της πόλης φαίνεται πως έχει αλλάξει οργάνωση και δημιουργούνται οικονομικές τάξεις. Το Βουλευτήριο είναι πλέον σε αχρηστία, ενώ τη θέση των σχεδόν ομοιόμορφων κατοικιών των προηγούμενων περιόδων παίρνουν μεγάλες οικοδομές, αρχοντικά, με επικεφαλής τα λεγόμενα "Μέγαρα", τα οποία είτε ανήκουν σε άρχοντες της πόλης είτε έχουν δημόσιο χαρακτήρα, διότι ξανακατασκευάζονται μεταγενέστερα. Επίσης, υπάρχουν πολλά όπλα, που μας αποκαλύπτουν μια στρατοκρατούμενη κοινωνία.
Η Ερυθρή Πολιόχνη επλήγη από πυρκαγιά δυο φορές. Η δεύτερη μάλιστα σηματοδοτεί το τέλος αυτής της εποχής και την έναρξη της επόμενης, της λεγόμενης Κίτρινης.
Πηγές
Κατηγορία:Πολιόχνη
Αγγλικό κόρνο
Το αγγλικό κόρνο ή κορ ανγκλέ είναι ξύλινο πνευστό μουσικό όργανο. Είναι στην πραγματικότητα ένα μεγάλο όμποε (15 πόντους επιμηκέστερο) με βαθύτερο ήχο. Είναι όργανο με διπλή γλωττίδα, που είναι στερεωμένη πάνω σε έναν κοντό, λυγισμένο συνδετήρα. Ο λυγισμένος συνδετήρας βοηθάει τον εκτελεστή να κρατάει το όργανο σε αναπαυτική θέση για τα χέρια. Έχει τον ίδιο αριθμό οπών και τους ίδιους δακτυλισμούς με το όμποε, έτσι ώστε να μπορεί ο ίδιος εκτελεστής να παίζει εξίσου εύκολα και τα δύο όργανα. Η καμπάνα του έχει βολβοειδές σχήμα, με ένα μάλλον μικρό άνοιγμα, και σε αυτό οφείλεται το χαρακτηριστικό του ηχόχρωμα, που είναι πιο μαλακό, πιο βελούδινο και μελαγχολικό από του όμποε.
Ετυμολογία
Κατά τα φαινόμενα η ονομασία του οργάνου είναι μάλλον παραπλανητική· το αγγλικό κόρνο δεν σχετίζεται ούτε με την Αγγλία, ούτε με το παρώνυμο (γαλλικό) κόρνο της οικογένειας των χάλκινων πνευστών. Αντίθετα, το αγγλικό κόρνο έλκει την καταγωγή του από τη Σιλεσία, όπου περί το 1720 προστέθηκε η βολβοειδής καμπάνα σε ένα άλλο παρόμοιου τύπου όργανο, ένα κυρτού σχήματος όμποε ντα κάτσια. Το εν λόγω πνευστό, όπως και το συγγενικό τενόρο όμποε (γαλλ. taille de hautbois) διαθέτουν ανοιχτή καμπάνα, θυμίζοντας εν πολλοίς μεσαιωνικές αγιογραφίες, όπου απεικονίζονται άγγελοι να παίζουν το λεγόμενο κέρας.
Η δε θεωρία πως ο όρος anglais είναι παραφθορά της μέσης γαλλικής λέξης anglé (γωνιώδης) έχει προ πολλού καταρριφθεί, καθώς η χρήση του όρου cor anglé δεν απαντάται πριν τον 19ο αιώνα. Το σύγχρονο αγγλικό κόρνο, το οποίο όντως διαθέτει κυρτό (γωνιώδες) επιστόμιο, εμφανίζεται τακτικά σε ορχηστρικές παρτιτούρες από τα μέσα του 18ου αιώνα, συνήθως με το ιταλικό του όνομα corno inglese.
Τουρ ντε Κονστάνς
Η Τουρ ντε Κονστάνς χτίστηκε το 1242 στην Αιγκ-Μορτ από τον Άγιο Λουδοβίκο στην θέση της Τουρ Ματαφέρ, η οποία είχε κατασκευαστεί από τον Καρλομάγνο κατά το 790, για να φιλοξενήσει την βασιλική φρουρά. Τα έργα κατασκευής της ολοκληρώθηκαν το 1254.
Η διάμετρός της είναι 22 μέτρων, το ύψος της στην κορυφή του φαναριού είναι 33 μέτρων. Το πάχος των τείχων στη βάση της είναι 6 μέτρα.
Στον πρώτο όροφο, υπάρχει πρόσβαση στην αίθουσα των ιπποτών. Μοιάζει, όσον αφορά την κατασκευή της, με την αίθουσα της φρουράς. Σε αυτή την αίθουσα, φυλακίστηκαν κατά τον 18ο αιώνα Προτεστάντισες, εκ των οποίων η πιο γνωστή ήταν η Μαρί Ντυράν. Σε αυτήν αποδίδεται η χάραξη, στην άκρη του πηγαδιού, της λέξης REGISTER (σε σημερινά γαλλικά résister - αντιστέκομαι). Αυτή η λέξη είναι ακόμη ορατή στις μέρες μας. Φυλακίστηκε εκεί σε ηλικία 18 ετών, ενώ αποφυλακίστηκε 38 χρόνια αργότερα.
Ανάμεσα σε αυτές τις δύο αίθουσες, χτίστηκε ένας στενός διάδρομος εντός του τοίχου που παρείχε την δυνατότητα παρακολούθησης της κάτω αίθουσας.
Στην βεράντα αυτή βρίσκεται ένας πυργίσκος, ο οποίος παλαιότερα χρησίμευε ως φάρος για να καθοδηγεί και να παρακολουθεί τα πλοία.
Η Τουρ ντε Κονστάνς αποτελεί και επίσημα Ιστορικό Μνημείο από το 1903.
Εξωτερικός σύνδεσμος
Κατηγορία:Φάροι Κατηγορία:Φυλακές στη Γαλλία Κατηγορία:Κτίρια και κατασκευές στη Γαλλία
Παράλληλες μητέρες
Το Παράλληλες μητέρες (πρωτότυπος τίτλος: Madres paralelas) είναι ισπανική δραματική ταινία του 2021 σε σενάριο και σκηνοθεσία του Πέδρο Αλμοδόβαρ. Στην ταινία πρωταγωνιστούν η Πενέλοπε Κρουζ και η Μιλένα Σμιτ και συμμετέχουν οι Αϊτάνα Σάντσες-Χιχόν, Ισραέλ Ελεχάλδε, Χουλιέτα Σεράνο και Ρόσι ντε Πάλμα.
Παραπομπές
Κατηγορία:Ισπανικές δραματικές ταινίες Κατηγορία:Ισπανικές ταινίες συσχετιζόμενες με ΛΟΑΤ Κατηγορία:Ισπανόφωνες ταινίες Κατηγορία:Ταινίες σε σκηνοθεσία Πέδρο Αλμοδόβαρ Κατηγορία:Ταινίες σε σενάριο Πέδρο Αλμοδόβαρ Κατηγορία:Ταινίες γυρισμένες στη Μαδρίτη Κατηγορία:Ταινίες τοποθετημένες στην Ισπανία Κατηγορία:Ταινίες του 2021
Λίντα Γούλβερτον
Η Λίντα Γούλβερτον (αγγλικά: Linda Woolverton, 19 Δεκεμβρίου 1952 - ) είναι Αμερικανίδα σεναριογράφος, δραματουργός και μυθιστοριογράφος. Τα πιο γνωστά της σενάριο γράφτηκαν για τη Disney, ενώ πολλά μιούζικαλ στο θέατρο είναι γνωστά. Επίσης, έγινε η πρώτη γυναίκα που έγραψε σενάριο για ταινία μεγάλου μήκους για την Disney, το 1991, για την ταινία Η Πεντάμορφη και το Τέρας, έργο που ήταν το πρώτο κινουμένων σχεδίων, που είχε υποψηφιότητα για Όσκαρ Καλύτερης Ταινίας. Εκτός αυτού, έγραψε και το σενάριο για την ταινία Ο Βασιλιάς των Λιονταριών. Ενώ, έκανε διασκευή του δικού της σεναρίου, για το θεατρικό έργο Η Πεντάμορφη και το Τέρας, για το οποίο έλαβε και μία υποψηφιότητα για βραβείο Tony.
Η πιο πρόσφατη ταινία που συμμετείχε ήταν το Η Αλίκη στη Χώρα των Θαυμάτων, με την οποία έγινε η πρώτη αλλά και η μόνη γυναίκα, που έγραψε το σενάριο σε μία ταινία που οι απολαβές της ξεπερνούν το ένα δις δολάρια.
Εξωτερικοί σύνδεσμοι
Κατηγορία:Αμερικανοί σεναριογράφοι Κατηγορία:Αμερικανοί θεατρικοί συγγραφείς Κατηγορία:Αμερικανοί συγγραφείς
Φως και Σκιά
Φως και Σκιά (Ισπανικά Luz y Sombra) είναι τηλενουβέλα μεξικάνικης παραγωγής του 1989. Η σειρά αυτή σηματοδότησε την έναρξη των πρωταγωνιστικών ρόλων της Ταλία σε σαπουνόπερες. Ο Αλμπέρτο Μαγιαγόιτια (Alberto Mayagoitia), ο συμπρωταγωνιστής της, και ο Ενρίκε Άλβαρες Φέλιξ (Enrique Álvarez Félix) ήταν μέρη του ταλαντούχου cast. Η Ταλία έγινε ιδιαίτερα καλή φίλη του Ενρίκε Άλβαρες Φέλιξ καθώς γύριζαν τη τηλενουβέλλα. Από αυτή τη φιλία μία άλλη όμορφη φιλία άνθισε με την ηθοποιό Μαρία Φέλιξ, μητέρα του Ενρίκε. Συνολικά όμως δεν της άρεσε πάρα πολύ η σαπουνόπερα γιατί κανείς δεν την υποστήριξε.
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές
Λοκάρνο
Τον Ιανουάριο του 2004, ο Ιταλός ιστορικός Μαρίνο Βιγκάνο (Marino Vigano) έκανε την υπόθεση πως το κάστρο του Λοκάρνο μπορεί να έχει σχεδιαστεί από τον Λεονάρντο ντα Βίντσι.
Κύρια αξιοθέατα
Το Λοκάρνο διαθέτει διάφορα ενδιαφέροντα αξιοθέτα που προσελκύουν τουρίστες καθόλη τη διάρκεια του χρόνου.
Αστρόβια Λοκάρνο
Η Αστρόβια Λοκάρνο (Astrovia Locarno) είναι ένα μοντέλο του Ηλιακού Συστήματος σε κλίμακα 1 : 1.000.000.000. Ο Ήλιος βρίσκεται στο τέλος της Via Gioacchino Respini, όπου ξεκινά το κυκλικό μονοπάτι που τρέχει παράλληλα με τον ποταμό. Ο Πλούτωνας, τελευταίος πλανήτης του μοντέλου, βρίσκεται 6 χιλιόμετρα μακριά από αυτό το σημείο εκκίνησης στο χωριό Τένια (Tegna).
Μαντόνα ντελ Σάσσο, Καρντάντα και Τσιμεττά
Ο ναός της Μαντόνα ντελ Σάσσο (Madonna del Sasso) στην Ορσελίνα πάνω από την πόλη είναι το βασικό αξιοθέατο και τόπος προσκυνήματος της πόλης.
Ο ναός ιδρύθηκε μετά από όραμα της Παναγίας που είδε ο Φραγκισκανός αδελφός Μπαρτολομέο ντ' Ιβρέα (Bartolomeo d'Ivrea) κατά τη διάρκεια της νύχτας 14 προς 15 Αυγούστου 1480. Το εσωτερικό του διαθέτει υψηλή διακόσμηση, ενώ μια πλατφόρμα προσφέρει υπέροχη θέα προσ την πόλη.
Καστέλλο Βισκόντεο
Το Καστέλλο Βισκόντεο (Castello Visconteo), στην άκρη της παλιάς πόλης, κτίστηκε κατά τον 12ο αιώνα, πιθανότατα ως κατοικία του Καπετάνιου Ορέλλι (Orelli), ο οποίος παρέμεινε έμπιστος στον Αυτοκράτορα. Το 1260, έπεσε στα χέρια των Γιβελλίνων. Το 1342 οι Βισκόντι του Μιλάνου, από τους οποίους παίρνει τώρα το όνομά του, επιτέθηκαν στον κάστρο από ξηράς και από τη λίμνη και το κατέλαβαν. Αρχικά έπεσε στα χέρια των Eidgenossen το 1503. Σήμερα διατηρείται μόνο το ένα πέμπτο της αρχικής κατασκευής. Το μεγαλύτερο του μέρος χρονολογείται από τον 15ο και 16ο αιώνα. Το μόνο που επιβιώνει από την αρχική κατασκευή είναι τα θεμέλια.
Σημαντικά πρόσωπα και γεγονότα
Το Λοκάρνο είναι γνωστό από τις Συνθήκες, που υπογράφηκαν εδώ στις 16 Οκτωβρίου 1925 από τις Γερμανία, Βέλγιο, Γαλλία, Ηνωμένο Βασίλειο και Ιταλία. Οι Συμφωνίες αφορούσαν εδαφικές και άλλες διευθετήσεις μετά τον Α΄ Παγκόσμιο Πόλεμο. Στο Λοκάρνο λαμβάνει χώρα κάθε χρόνο τον Αύγουστο στην Piazza Grande ένα σημαντικό φεστιβάλ κινηματογράφου, το Διεθνές Φεστιβάλ Κινηματογράφου του Λοκάρνο.
Στις 18 Μαρτίου 1980 πέθανε εδώ ο διάσημος Γερμανοαμερικανός ψυχολόγος και φιλόσοφος Έριχ Φρομ.
Εξωτερικοί σύνδεσμοι
Λοκαρνο
Εθνικισμός των πόρων
Εθνικισμός των πόρων είναι η τάση ανθρώπων και κυβερνήσεων να ασκούν έλεγχο πάνω στους φυσικούς πόρους που βρίσκονται στην επικράτειά τους, απαιτώντας αυξημένο μερίδιο στα κέρδη από την εκμετάλλευσή τους. Ως αποτέλεσμα, ο εθνικισμός των πόρων έρχεται σε σύγκρουση με τα οικονομικά συμφέροντα των πολυεθνικών εταιρειών αλλά και αυτά ισχυρότερων κρατών. Εξάλλου, η ίδια η Ευρωπαϊκή Ένωση έχει αναγνωρίσει τον κλονισμό της εξάρτησης της βιομηχανίας της από "τις παγκόσμιες αλυσίδες εφοδιασμού" λόγω αυτού του φαινομένου.
Η προσέγγιση της κούφωσης παραγωγής πετρελαίου έχει οδηγήσει πολλές κυβερνήσεις να αναλάβουν την κυριότητα ή τον έλεγχο των αποθεμάτων ορυκτών καυσίμων για στρατηγικούς και οικονομικούς λόγους, αν και ο εθνικισμός πόρων ισχύει για άλλους πόρους, όπως είναι τα μέταλλα.
Μια σχετικά πρόσφατη τάση εθνικισμού των πόρων εμφανίστηκε κατά την περίοδο της οικονομικής απελευθέρωσης στη Λατινική Αμερική τη δεκαετία του 1990. Εκείνη την περίοδο, τόσο πληθυσμοί όσο και κυβερνήσεις αναζητούσαν την ανεξαρτησία της χώρας τους σε σχέση με τις εξαγωγές και την εκμετέλλευση των φυσικών πόρων. Ένα παράδειγμα περιλαμβάνει τον λεγόμενο "Πόλεμο του Νερού", μια σειρά διαμαρτυριών κατά της ιδιωτικοποίησης της παροχής νερού της πόλης που πραγματοποιήθηκε στην Κοτσαμπάμπα της Βολιβίας. Ως αποτέλεσμα, μέσα σε διάστημα μικρότερο των έξι μηνών, η κυβέρνηση ακύρωσε τη σύμβαση.
Εκτός από τη Βολιβία υπό τον Έβο Μοράλες, κάποιες άλλες κυβερνήσεις που έχουν υιοθετήσει στοιχεία εθνικισμού των πόρων είναι η Αργεντινή υπό την Κριστίνα Φερνάντεζ ντε Κίρχνερ και η Βενεζουέλα υπό τον Ούγκο Τσάβες.
Παραπομπές
Κατηγορία:Εθνικισμός Κατηγορία:Φυσικοί πόροι Κατηγορία:Περιβάλλον
Rock & Roll Hall of Fame Covers EP
Το Rock & Roll Hall of Fame Covers EP είναι ένα ψηφιακό EP από τους Red Hot Chili Peppers που κυκλοφόρησε την Πρωτομαγιά του 2012 στο iTunes. Η κυκλοφορία του αποκαλύφτηκε στις 19 Απριλίου με το αρχικό του όνομα We Salute You. Περιέχει 6 τραγούδια από άλλους καλλιτέχνες που είχαν εισέλθει στο Rock and Roll Hall of Fame και είχαν επηρεάσει το συγκρότημα. Το “Teenager in Love” των Dion and the Belmonts που είχε συμπεριληφθεί ως b-side στο single του By the Way, το "Search and Destroy" των The Stooges ένα B-Side στα singles του "Give It Away" και "Under the Bridge", το “I Get Around” των Beach Boys που ερμηνεύτηκε live στο tribute για τον Brian Wilson, 2005 MusiCares, το “Suffragette City” του David Bowie που ήταν ένα B-side του single “Aeroplane”, το “Everybody Knows This Is Nowhere” του Neil Young που ερμηνεύτηκε live και το "Havana Affair" που εμφανίστηκε στο We're A Happy Family - A Tribute To The Ramones ένα άλμπουμ-αφιέρωμα στους The Ramones.
Συντελεστές
Κατηγορία:Δισκογραφία των Red Hot Chili Peppers Κατηγορία:Άλμπουμ του 2012
Δημόσια πρόταση
Ως δημόσια πρόταση νοείται η πρόταση, η οποία απευθύνεται στους κατόχους κινητών αξιών μιας εταιρείας για την απόκτηση του συνόλου ή μέρους των αξιών αυτών. Μια δημόσια πρόταση μπορεί είναι είτε προαιρετική είτε υποχρεωτική.
Όταν μία εταιρεία που έχει εισαγάγει τις μετοχές της στο Χρηματιστήριο, αποφασίσει να τις αποσύρει θα πρέπει,σύμφωνα με το νόμο, να έχει στην κατοχή της τουλάχιστον το 90% των μετοχών. Γι αυτό υπάρχει η διαδικασία της "δημόσιας πρότασης" μέσω της οποίας η εταιρεία ζητάει από τους μετόχους που κατέχουν τις μετοχές της να της δώσουν αυτές τις μετοχές έναντι ενός τιμήματος που υπολογίζεται με μια συγκεκριμένη διαδικασία που ορίζει ο νόμος. Ο τελευταίος νόμος περί δημοσίων προτάσεων ψηφίσθηκε από την Ελληνική Βουλή το 2006 και είναι ο ν.3461/2006 (ΦΕΚ 106 Α').
Πιο συγκεκριμένα, η δημόσια πρόταση είναι μορφή εξαγοράς μιας επιχείρησης, η οποία είναι εισηγμένη στο χρηματιστήριο και παρουσιάζει, συνήθως, ευρεία διασπορά. Η εξαγορά με δημόσια πρόταση γίνεται σε καθορισμένο σύντομο χρονικό διάστημα και συνήθως το τίμημα είναι το βέλτιστο. Η ιδιαιτερότητα που παρουσιάζεται στις δημόσιες προτάσεις συγκριτικά με άλλες μορφές εξαγοράς είναι το γεγονός ότι η εξαγορά με δημόσια πρόταση δεν προϋποθέτει την σύμφωνη γνώμη των διοικούντων της υπό εξαγορά εταιρείας. Η δημόσια πρόταση εκδηλώνεται εν αγνοία της υπό εξαγορά εταιρείας και συχνά αιφνιδιαστικά. Επιπρόσθετα, οι δημόσιες προτάσεις ενώ αποσκοπούν στην εξαγορά μετοχών, δεν υπάρχει επίδραση στην χρηματιστηριακή τιμή μετοχής. Παρ’ όλο που η λογική της οικονομικής επιστήμης ορίζει ότι εφόσον υπάρχει αυξημένη ζήτηση, η τιμή της μετοχής θα αυξηθεί, κάτι τέτοιο δεν παρατηρείται να συμβαίνει.
Είδη δημοσίων προτάσεων
Οι δημόσιες προτάσεις είναι δύο ειδών: Η Υποχρεωτική και η Προαιρετική.
Υποχρεωτική δημόσια πρόταση
Οι υποχρεωτικές δημόσιες προτάσεις ρυθμίζονται από το άρθρο 7 του νόμου 3461/2006 σύμφωνα με το οποίο κάθε πρόσωπο το οποίο αποκτά με οποιονδήποτε τρόπο, άμεσα ή έμμεσα, απευθείας ή σε συνεννόηση με άλλα πρόσωπα που ενεργούν για λογαριασμό του ή συντονισμένα με αυτό, κινητές αξίες και, λόγω της απόκτησης αυτής, το ποσοστό των δικαιωμάτων ψήφου που κατέχει το πρόσωπο αυτό, άμεσα ή έμμεσα, απευθείας ή σε συνεννόηση με άλλα πρόσωπα που ενεργούν για λογαριασμό του ή συντονισμένα με αυτό, υπερβαίνει το όριο του ενός τρίτου (1/3) του συνόλου των δικαιωμάτων ψήφου της υπό εξαγορά εταιρείας, υποχρεούται, εντός είκοσι (20) ημερών από την απόκτηση αυτή, να απευθύνει υποχρεωτική δημόσια πρόταση για το σύνολο των κινητών αξιών της υπό εξαγορά εταιρείας καταβάλλοντας δίκαιο και εύλογο αντάλλαγμα. Την ίδια υποχρέωση υπέχει και κάθε πρόσωπο που κατέχει περισσότερο από το ένα τρίτο (1/3) χωρίς να υπερβαίνει το ένα δεύτερο (1/2) του συνόλου των δικαιωμάτων ψήφου της υπό εξαγορά εταιρείας και το οποίο αποκτά μέσα σε δώδεκα (12) μήνες, άμεσα ή έμμεσα, απευθείας ή σε συνεννόηση με άλλα πρόσωπα που ενεργούν για λογαριασμό του ή συντονισμένα με αυτό, κινητές αξίες της υπό εξαγορά εταιρείας οι οποίες αντιπροσωπεύουν ποσοστό ανώτερο του τρία τοις εκατό (3%) του συνόλου των δικαιωμάτων ψήφου της υπό εξαγορά εταιρείας.
Οι υποχρεωτικές δημόσιες προτάσεις ακολουθούν εφόσον αποκτηθεί ο έλεγχος μιας εταιρείας. Αποτελούν την υποχρέωση εκείνου που απέκτησε τον έλεγχο να προσφέρει την ευκαιρία στους μετόχους της μειοψηφίας να εξέλθουν από την εταιρεία εκποιώντας τις μετοχές τους σε δίκαιη τιμή. Η προστασία των μετόχων της μειοψηφίας, αποτελεί σημαντικό χαρακτηριστικό της δημόσιας πρότασης εφόσον πρέπει να διατηρηθεί το δικαίωμα τους να εξέλθουν από την εταιρεία με ισοδύναμους όρους με εκείνους που έγινε δυνατή η απόκτηση του ελέγχου.
Σε περίπτωση παράβασης της υποχρέωσης υποβολής δημόσιας πρότασης δηλαδή να γίνει υπέρβαση του ορίου που προβλέπεται στην πρώτη παράγραφο του άρθρου 7 του νόμου 3461, η επιτροπή κεφαλαιαγοράς μπορεί να αναστείλει τα δικαιώματα ψήφου ή και τα υπόλοιπα δικαιώματα που προκύπτουν από την κατοχή των κινητών αξιών. Επίσης, η επιτροπή κεφαλαιαγοράς μπορεί μέχρι και να εκποιήσει αριθμό δικαιωμάτων ψήφου από τον πλειοψηφόν μέτοχο ή από τα πρόσωπα που ενεργούν συντονισμένα με αυτόν, προκειμένου το ποσοστό που θα προκύψει από την εκποίηση αυτή να μην υπερβαίνει το προβλεπόμενο όριο.
Προαιρετική δημόσια πρόταση
Η προαιρετική δημόσια πρόταση γίνεται από πλευράς του προτείνοντα επειδή αποσκοπεί στην απόκτηση ελέγχου της υπό εξαγορά εταιρείας όμως δεν αποκλείεται η δημόσια πρόταση να έχει σκοπό την απλή επένδυση σε μετοχές.
Επίσης, είναι πιθανό η δημόσια πρόταση να έχει σκοπό την ενίσχυση της θέσης του μετόχου ο οποίος ήδη ελέγχει την εταιρεία, διαθέτοντας την καταστατική πλειοψηφία, και η βούληση του είναι να αποδυναμώσει την θέση της μειοψηφίας αφαιρώντας από αυτήν τα νόμιμα καταστατικά της δικαιώματα. Πάντως, οι δημόσιες προτάσεις έχουν συνδεθεί κυρίως με την πρόθεση απόκτησης ελέγχου οπότε σπάνια γίνεται λόγος για προτάσεις που αποσκοπούν στην απλή απόκτηση μετοχών.
Φιλικές ή εχθρικές δημόσιες προτάσεις
Όταν αναφερόμαστε σε εχθρικές ή φιλικές δημόσιες προτάσεις ουσιαστικά αναφερόμαστε στην στάση της διοίκησης της εξαγοραζόμενης εταιρίας, οπότε δεν προκύπτει κάποιο νομικό ενδιαφέρον.
Στην περίπτωση των φιλικών δημόσιων προτάσεων, μιλάμε για εξαγορές που έγιναν ύστερα από τη συμφωνία μεταξύ των διοικήσεων και των δύο εμπλεκομένων πλευρών. Αντίθετα, οι εχθρικές εξαγορές προκύπτουν όταν υπάρχει μεγάλη διαφορά των δύο εμπλεκομένων πλευρών. Στην περίπτωση αυτή, η εξαγοράζουσα επιχείρηση προχωράει στην υλοποίηση των σχεδίων της είτε αποκτώντας «αθόρυβα» πακέτα μετοχών είτε προχωρώντας σε υποχρεωτική δημόσια πρόταση ή άσκηση του δικαιώματος εξαγοράς.
Σε κάθε περίπτωση, η παραπάνω διάκριση δεν παρουσιάζει κανένα ενδιαφέρον από νομικής απόψεως εφόσον είτε πρόκειται για φιλική είτε για εχθρική δημόσια πρόταση τα ενδιαφερόμενα μέρη πρέπει να τηρούν μόνο τις κατευθύνσεις του νόμου, ο οποίος δεν ασχολείται με την παραπάνω διάκριση.
Ανταγωνιστικές δημόσιες προτάσεις
Ο προτείνων της ανταγωνιστικής πρότασης έχει δικαίωμα κατάθεσης την προτάσεων μέχρι επτά ημέρες πριν από την λήξη της περιόδου αποδοχής της αρχικής πρότασης. Σαφώς, δεν επιτρέπεται η διατύπωση ανταγωνιστικής δημόσιας πρότασης από πρόσωπα που ενεργούν για λογαριασμό ή σε συνεννόηση με τον αρχικό προτείνοντα. Επιπρόσθετα, όλοι οι αποδέκτες της αρχικής δημόσιας πρότασης μπορούν να αποδεχτούν την ανταγωνιστική πρόταση αφού πρώτα ανακαλέσουν την αποδοχή της αρχικής πρότασης.
Στην Ελλάδα, από το 2000 έως και το 2010 έχει λάβει χώρα μόνο μία ανταγωνιστική πρόταση. Ο αρχικός προτείνων ήταν η Gredit Agricol και η υπό εξαγορά εταιρία η Εμπορική Τράπεζα. Ανταγωνιστική πρόταση κατέθεσε η Τράπεζα Κύπρου ΛΤΔ, η οποία τελικά ανακλήθηκε διότι δεν δόθηκε η απαραίτητη έγκριση από μέρους της Κεντρικής Τράπεζας Κύπρου.
Παρότι οι δημόσιες προτάσεις είναι ένα μέσο εξαγοράς που επιδέχεται σκληρές διαπραγματεύσεις και θα μπορούσαν να αναπτυχθούν ανταγωνιστικές συμπεριφορές, στην Ελλάδα δεν φαίνεται να συμβαίνει κάτι τέτοιο. Εφόσον ο νόμος δεν δίνει την δυνατότητα στον προτείνοντα να αποκλίσει τις ανταγωνιστικές δημόσιες προτάσεις είναι άξιο σημασίας το γεγονός ότι δεν κατατίθενται ανταγωνιστικές προτάσεις.
Οι κλάδοι δραστηριοποίησης των περισσότερων εταιριών ή φυσικών προσώπων που καταθέτουν δημόσιες προτάσεις είναι κλάδοι με υψηλό ανταγωνισμό που κατά καιρούς πράττουν επιθετικά απέναντι στους ανταγωνιστές τους.
Ένα παράδειγμα που θα μπορούσε να διατυπωθεί είναι αυτό που αφορά τον επιχειρηματικό κλάδο των τροφίμων. Ανεξάρτητα από τα τρόφιμα που μια επιχείρηση παράγει και πουλά θα μπορούσε υπό ευνοϊκές συνθήκες να ενδιαφερθεί να αποκτήσει με ανταγωνιστική δημόσια πρόταση –αν όχι με προαιρετική δημόσια πρόταση- μία άλλη εταιρία προκειμένου να αυξήσει την δύναμη της. Εφόσον έχουν λάβει χώρα τουλάχιστον πέντε δημόσιες προτάσεις που αφορούν το κλάδο των τροφίμων είναι άξιο απορίας το γεγονός ότι πάντα τα ενδιαφερόμενα μέρη ήταν δύο. Δηλαδή, καμία ανταγωνίστρια εταιρία δεν προέβη σε ανταγωνιστική δημόσια πρόταση.
Οι λόγοι που συμβαίνει κάτι τέτοιο είναι εκ πρώτης όψεως οικονομικοί. Η ανταγωνιστική δημόσια πρόταση κατατίθεται υπό το πρίσμα των ευνοϊκότερων όρων, δηλαδή κυρίως του υψηλότερου ανταλλάγματος, κάτι που σημαίνει ότι η τιμή των υπό διαπραγμάτευση μετοχών θα πρέπει να είναι υψηλότερη από την αρχική δημόσια πρόταση. Στην περίπτωση της δημόσιας πρότασης της Gredit Agricol στην Εμπορική Τράπεζα το τίμημα ανερχόταν στα 23,50 ευρώ ανά μετοχή ενώ το τίμημα της ανταγωνιστικής προτάσεων από την Τράπεζα Κύπρου ΛΤΔ ήταν 6,00 ευρώ ανά μετοχή και 3,25 μετοχές της Τράπεζας Κύπρου για κάθε μία μετοχή της Εμπορικής Τράπεζας.
Όπως προκύπτει από το παραπάνω παράδειγμα, η υψηλή τιμή της μετοχής, είναι ένας ανασταλτικός παράγοντας για τον προτείνων της ανταγωνιστικής πρότασης διότι μπορεί να εκφεύγει του οικονομικού του συμφέροντος. Επιπλέον, η ανταγωνιστική πρόταση προϋποθέτει την διάθεση εκείνου που την καταθέτει να προβεί σε ενέργειες «ανοιχτής» αντιπαράθεσης με τον αρχικό προτείνοντα.
Προφανώς, όταν γίνεται λόγος για εταιρίες με μεγάλη δύναμη στον κλάδο τους, ακόμα και οι ανταγωνιστές τους δεν επιθυμούν να προβούν σε «ανοιχτή» αντιπαράθεση μαζί τους, διότι το αίσθημα του φόβου είναι υψηλό.
Η σκέψη όμως που φαίνεται να κυριαρχεί είναι ότι ακόμα και σε τόσο διαφανείς και δημόσιες πράξεις εξαγοράς, όπως οι δημόσιες προτάσεις αγοράς κινητών αξιών, υπάρχουν κώδικες συνεννόησης και μέσα προστασίας των ισχυρών που καθιστούν απαγορευτικές τις ανταγωνιστικές ενέργειες.
Εξαιρέσεις από την υποχρέωση υποβολής δημόσιας πρότασης
Παρακάτω παρατίθενται οι εξαιρέσεις από την υποβολή υποχρεωτικής δημόσιας πρότασης :
Αρμόδια αρχή
Αρμόδια αρχή για την παρακολούθηση της τήρησης του νόμου αλλά και της συνολικής διαδικασίας της διενέργειας δημόσιας πρότασης είναι η Επιτροπή Κεφαλαιαγοράς.
Γενικά, η Επιτροπή Κεφαλαιαγοράς είναι αρμόδια για την εποπτεία της εφαρμογής των διατάξεων της νομοθεσίας για την κεφαλαιαγορά. Η Επιτροπή Κεφαλαιαγοράς αποτελεί νομικό πρόσωπο δημοσίου δικαίου με ίδιους πόρους, λειτουργεί αποκλειστικά χάριν του δημοσίου συμφέροντος και απολαύει λειτουργικής ανεξαρτησίας και διοικητικής αυτοτέλειας.
Η Επιτροπή Κεφαλαιαγοράς δύναται να εποπτεύει την εφαρμογή των νόμων κατά την διαδικασία των δημοσίων προτάσεων μόνο σε τέσσερις περιπτώσεις.
Πρώτον, οι κινητές αξίες που είναι αντικείμενο της δημόσιας πρότασης πρέπει να είναι εισηγμένες μόνο σε οργανωμένη αγορά στην Ελλάδα.
Τρίτον, η κινητές αξίες της υπό εξαγορά εταιρίας έχουν εισαχθεί ταυτόχρονα σε οργανωμένη αγορά στην Ελλάδα και σε οργανωμένη αγορά άλλου κράτους μέλους, εκτός βέβαια του κράτους μέλους στο οποίο βρίσκεται η έδρα της υπό εξαγορά εταιρίας. Βασική προϋπόθεση είναι η υπό εξαγορά εταιρία να έχει ορίσει ως αρμόδιο εποπτικό όργανο της δημόσιας πρότασης την Επιτροπή Κεφαλαιαγοράς και να το έχει ανακοινώσει σε αυτήν την επόμενη εργάσιμη ημέρα από την δημοσιοποίηση της δημόσιας πρότασης. Ασφαλώς όλη η διαδικασία της δημοσίευσης πρέπει να πραγματοποιείται χωρίς υπαίτια βραδύτητα.
Τέταρτων, η Επιτροπή Κεφαλαιαγοράς δύναται να εποπτεύει και τις περιπτώσει που οι κινητές αξίες της υπό εξαγορά εταιρίας είναι ήδη εισηγμένες σε οργανωμένη αγορά άλλου κράτους μέλους, εκτός του κράτους μέλους που βρίσκεται η καταστατική έδρα της υπό εξαγορά εταιρίας, κατά την ημερομηνία έναρξης ισχύος του νόμου. Ειδικότερα, η Επιτροπή Κεφαλαιαγοράς θα πρέπει να έχει οριστεί από τις εποπτικές αρχές των άλλων κρατών μελών ή από την υπό εξαγορά εταιρία, ως αρμόδιο όργανο για την παρακολούθηση της πρότασης.
Το άρθρο 4 του νόμου 3461/2006 στην τρίτη παράγραφο εισάγει ένα κανόνα ιδιωτικού διεθνούς δικαίου που ορίζει ότι τα θέματα που σχετίζονται με το αντάλλαγμα της δημόσιας πρότασης, την ενημέρωση για την απόφαση του προτείνοντα να προβεί σε δημόσια πρόταση, το περιεχόμενο του πληροφοριακού δελτίου και τη δημοσιοποίηση της πρότασης ρυθμίζονται σύμφωνα με τις διατάξεις του νόμου εφόσον πρώτα έχει οριστεί ως αρμόδιο όργανο εποπτείας η Επιτροπή Κεφαλαιαγοράς.
Επιπρόσθετα, παρατίθενται οι περιπτώσεις στις οποίες εφαρμόζονται οι κανόνες και οι γενικές αρχές του κράτους μέλους στο οποίο διατηρεί καταστατική έδρα οι υπό εξαγορά εταιρία.
Οι τρεις αυτές περιπτώσεις είναι που διαφοροποιούν το περιβάλλον των δημοσίων προτάσεων σε κάθε χώρα μέλος της Ευρωπαϊκής Ένωσης. Πάντως, στο νόμο 3461 διευκρινίζεται η υποχρέωση της Επιτροπής Κεφαλαιαγοράς να συνεργάζεται με τις εποπτικές αρχές άλλων κρατών μελών και να ανταλλάσσει πληροφορίες που θα βοηθούν στην καλύτερη εφαρμογή του νόμου. Τέτοιες πληροφορίες μπορεί να είναι νομικά έγγραφα που αφορούν σε μέτρα των αρχών για τις δημόσιες προτάσεις, και γενικά κάθε πληροφορία που θα μπορέσει να διαφωτίσει τα ενδιαφερόμενα μέρη σχετικά με παραβάσεις ρυθμίσεων ή και με γενικούς κανόνες τήρησης της διαδικασίας.
Ο προτείνων, είναι υποχρεωμένος να συμμορφωθεί με τις παρατηρήσεις της Επιτροπής Κεφαλαιαγοράς ως προς το περιεχόμενο του πληροφοριακού δελτίου, επισημαίνοντας εφόσον κρίνει σκόπιμο, την συμμόρφωση του στους κανόνες.
Διαγραφή από το χρηματιστήριο
Στις περιπτώσεις των υποχρεωτικών δημοσίων προτάσεων, η πλειοψηφία των μετοχών ανήκει στον προτείνοντα (90% ως 95%) ο οποίος εξαναγκάζει τους μετόχους της μειοψηφίας να αποχωρήσουν και αντίστοιχα εκείνοι τον αναγκάζουν να εξαγοράσει τις μετοχές τους. Η συγκέντρωση όλων των μετοχών ή τουλάχιστον των περισσότερων στο ίδιο πρόσωπο ενεργοποιεί την υποχρεωτική διαγραφή των μετοχών που αποτέλεσαν αντικείμενο της δημόσιας πρότασης. Η διαγραφή των μετοχών που αποτέλεσαν αντικείμενο της δημόσιας πρότασης συμβαίνει διότι με την υψηλή συγκέντρωση των μετοχών σε ένα πρόσωπο, δεν διασφαλίζεται η ομαλή λειτουργία της αγοράς. Επιπρόσθετα, εφόσον ο προτείνων κατέχει το 95% των μετοχών μπορεί να αποφανθεί για την διαγραφή των μετοχών από το χρηματιστήριο. Γενικά, οι δημόσιες προτάσεις είτε είναι υποχρεωτικές είτε προαιρετικές έχουν συνδεθεί στενά με το θεσμό της διαγραφής από το χρηματιστήριο.
Δεν είναι λίγες οι περιπτώσεις που φυσικά πρόσωπα προέβησαν σε δημόσιες προτάσεις για την εξαγορά εταιριών που ήδη διοικούσαν, προκειμένου να αποκτήσουν το σύνολο των μετοχών και να «προκαλέσουν» την έξοδο των μετοχών από το χρηματιστήριο. Ενδεχομένως, κάτι τέτοιο συμβαίνει επειδή προβλέπεται περαιτέρω πτώση της τιμής της μετοχής, κακή πορεία του κλάδου που δραστηριοποιείται η επιχείρηση και άλλοι λόγοι που διαφοροποιούνται κατά περίπτωση. Πέραν όλων όσων έχουν αναφερθεί, οι δημόσιες προτάσεις είναι ένας ομαλός τρόπος προκειμένου να οδηγηθεί μια εταιρία εκτός χρηματιστηρίου χωρίς να υποστεί δυσφήμιση.
Η αστική ευθύνη
Με τον όρο αστική ευθύνη νοείται η υποχρέωση που έχει κάθε άτομο να αποκαταστήσει κάθε ζημία που προκάλεσε σε κάποιο άλλο πρόσωπο, παράνομα ή υπαίτια. Ο νόμος 3461/2006, στο άρθρο 13 ορίζει ότι προτείνων, ο σύμβουλος του προτείνοντος αλλά και όλα τα πρόσωπα που είναι υπεύθυνα για την σύνταξη του πληροφοριακού δελτίου ευθύνονται έναντι των αποδεκτών της δημόσιας πρότασης για κάθε θετική ζημιά που υπέστησαν από υπαιτιότητας τους ως προς την ακρίβεια και την πληρότητα του πληροφοριακού δελτίου.
Επιπρόσθετα, το πρόσωπο που υπέστη την ζημιά πρέπει να έχει τις απαραίτητες αποδείξεις και να υπάρχει συνάφεια μεταξύ των παραλείψεων ή των παράνομων πράξεων και της ζημιάς. Με την σειρά της η άλλη πλευρά, δηλαδή ο προτείνων, ο σύμβουλος του προτείνοντος και κάθε πρόσωπο που είναι υπεύθυνο για την σύνταξη του πληροφοριακού δελτίου θα πρέπει να αποδείξει έλλειψη υπαιτιότητας για την ζημιά που φέρεται να έχει προκαλέσει. Πάντως, ακόμα και στην περίπτωση που τα πρόσωπα αυτά υποπέσουν σε πταίσματα ως προς την ακρίβεια ή την πληρότητα του πληροφοριακού δελτίου σύμφωνα με τις γενικές διατάξεις του νόμου, η αστική ευθύνη που έχουν ούτε περιορίζεται ούτε επηρεάζεται. Βεβαίως, κάθε ρήτρα που συμπεριλαμβάνεται στο πληροφοριακό δελτίο και αναφέρεται σε έλλειψη αστικής ευθύνης, θεωρείται άκυρη.
Επιπλέον, οι υποχρεωτικές ανακοινώσεις στις οποίες πρέπει να προβεί ο προτείνων σύμφωνα με το άρθρο 16, της πρώτης παραγράφου του νόμου 3461/2006 δεν μπορεί να αποδοθεί αστική ευθύνη. Οι ανακοινώσεις αυτές υπόκεινται σε υποχρεωτική δημοσιότητα και μόνο σε περίπτωση που είναι ανακριβής ή παραπλανητικές ή δεν έχουν συνάφεια με το πληροφοριακό δελτίο μπορεί να προκύψει αστική ευθύνη. Γενικά, κάθε ενέργεια από πλευράς του προσώπου που ζημιώθηκε για αξίωση αποζημίωσης παραγράφεται τρία χρόνια από την λήξη της περιόδου αποδοχής της δημόσιας πρότασης.
Κυρώσεις
Επιπλέον, στις περιπτώσεις μη τήρησης υποχρέωσης υποβολής δημόσιας πρότασης, εξαιτίας υπέρβασης του προβλεπόμενου από το νόμο ορίου (παράγραφοι ένα και επτά) η Επιτροπή Κεφαλαιαγοράς μπορεί να επιβάλλει αναστολή των δικαιωμάτων ψήφου ή όποιων άλλων δικαιωμάτων απορρέουν από τις κινητές αξίες της υπό εξαγορά εταιρίας.
Βιβλιογραφία -Πηγές
Κατηγορία:Χρηματοοικονομικά
Πρωτάθλημα ποδοσφαίρου Τσεχοσλοβακίας
Τα πρωταθλήματα διεξάγονταν ανελλιπώς από το 1925 με εξαίρεση την περίοδο 1938-1944. Την περίοδο αυτή το τμήμα της Βοημίας και Μοραβίας (σημερινή Τσεχία) μετατράπηκε σε προτεκτοράτο της Ναζιστικής Γερμανίας και στο διάστημα αυτό διοργανωνόταν πρωτάθλημα Βοημίας - Μοραβίας.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Τσεχοσλοβακίας Κατηγορία:Ανώτατα εθνικά ποδοσφαιρικά πρωταθλήματα
Κομμουνιστικό Κόμμα (Τουρκία)
Το Κομμουνιστικό Κόμμα (Komünist Parti, KP) είναι τούρκικο κομμουνιστικό κόμμα που ακολουθεί τις αρχές του μαρξισμού-λενινισμού. Ιδρύθηκε στις 17 Ιουλίου 2014 ύστερα από την διάσπαση του Κομμουνιστικού Κόμματος Τουρκίας. Η παράταξη της οποίας ηγούνταν οι Κεμάλ Οκουγιάν και Αϊντεμίρ Γκιουλέρ δημιούργησαν το Κομμουνιστικό Κόμμα, ενώ η άλλη παράταξη δημιούργησε το Λαϊκό Κομμουνιστικό Κόμμα Τουρκίας. Το Κομμουνιστικό Κόμμα συμμετέχει στην Πρωτοβουλία Κομμουνιστικών και Εργατικών Κομμάτων και συνεργάζεται με το Κομμουνιστικό Κόμμα Ελλάδας.
Εξωτερικοί σύνδεσμοι
Κατηγορία:Κομμουνιστικά κόμματα στην Τουρκία
Nuffield Organisation
Η Nuffield Organisation ήταν αυτοκινητοβιομηχανία της Μεγάλης Βρετανίας.
Ιστορία
Το όνομά της προήλθε από τον ιδρυτή της, τον William Morris (Ουίλιαμ Μόρις), 1ο Κόμη του Nuffield. Ιδρύθηκε το 1938 μετά τη συγχώνευση της Morris (που είχε ήδη αποκτήσει την Wolseley Motors το 1927) με τις MG και Riley. Στην ιεραρχία της εταιρείας βρισκόταν και ο Leonard Lord (Λέοναρντ Λορντ), ο οποίος μετά από προσωπική διαμάχη με τον Morris αποχώρησε και κατέλαβε υψηλή θέση στην αιώνια αντίπαλο της Morris Motor Company, την Austin, της οποίας διευθυντής ήταν τότε ο ιδρυτής της, Herbert Austin (Χέρμπερτ Ώστιν). Μετά την αποχώρηση του Austin ο Lord ανέλαβε τα ηνία της Austin Motors και έπειτα ακολούθησε ο Δεύτερος Παγκόσμιος Πόλεμος.
Κατά τη διάρκεια του Β' Π.Π. η Nuffield συμμετείχε στην παραγωγή πολεμικού υλικού. Μεταξύ των προϊόντων της ήταν και ο κινητήρας Liberty L-12 για χρήση σε βρετανικά τανκ της εποχής. Το 1939 μια από τις θυγατρικές της είχε τη δυνατότητα να εμπλακεί στην παραγωγή του τεθωρακισμένου Covenanter, αλλά προτίμησε να εξελίξει τη δική της εκδοχή πάνω στο σχέδιο, το οποίο κατέληξε να είναι το τεθωρακισμένο Crusader. Ακολούθησε το τεθωρακισμένο Cavalier που χρησιμοποιούσε τον ίδιο κινητήρα Liberty.
Παράλληλα, τα επιβατικά οχήματα της Morris χρησιμοποιήθηκαν ως πολεμικά οχήματα, μεταξύ αυτών το Morris C8.
Με το τέλος του Β' Π.Π. η παραγωγή επιβατικών αυτοκινήτων άρχισε και πάλι. Αμέσως ο William Morris αποφάσισε να αποσυρθεί και ακολούθησε η εξαγορά της εταιρείας του από την Austin του Leonard Lord. Με την εξαγορά αυτή δημιουργήθηκε η 4η μεγαλύτερη αυτοκινητοβιομηχανία του κόσμου, η British Motor Corporation (BMC - Μπρίτις Μότορ) το 1952.
Εξωτερικοί Σύνδεσμοι
Κατηγορία:Πρώην αυτοκινητοβιομηχανίες Κατηγορία:Βρετανικές αυτοκινητοβιομηχανίες
Βία μελών της Χρυσής Αυγής
Κατάλογος με τις καταγεγραμμένες επιθέσεις από άτομα που πρόσκεινται στη Χρυσή Αυγή.
Υπόθεση Παντελή Καζάκου
Στις 19 και 21 Οκτωβρίου 1999, ο 23χρονος Παντελής Καζάκος σκότωσε δύο μετανάστες και τραυμάτισε σοβαρά άλλους εφτά λόγω του διαφορετικού χρώματος και θρησκεύματος. Οι ρατσιστικές δολοφονίες αυτές απασχόλησαν πολύ τα μέσα μαζικής ενημέρωσης. Καθηγητής του Καζάκου από το 34ο Λύκειο δήλωσε ότι από νεαρός ο Καζάκος είχε εκφράσει ανοικτά ακροδεξιές απόψεις και συναναστρεφόταν με δύο άλλους που μαθητές του του είχαν πει πως είναι χρυσαυγίτες. Στο δικαστήριο ο συνήγορος Πολιτικής Αγωγής παρουσίασε φωτογραφία του Καζάκου στην οποία απεικονίζεται να κρατά πανό σε πορεία της Χρυσής Αυγής, κάτι που ο πατέρας του Καζάκου αρνήθηκε. Ο Ιός της Ελευθεροτυπίας χαρακτήρισε όχι τυχαίο γεγονός ότι τις ημέρες που έγιναν οι δολοφονίες η Χρυσή Αυγή (στις 22 Οκτωβρίου 1999) δημοσίευσε πρωτοσέλιδο με τίτλο "Ο θάνατος ενός Έθνους" (με θέμα τον υπερπληθυσμό των μεταναστών). Παρόλο οι δύο συνήγοροι του Π. Καζάκου Γ. Πρασσιανάκης, πρώην βουλευτής του ΠΑΣΟΚ και Χρ. Μαρκογιαννάκης, βουλευτής της ΝΔ επιχείρησαν να παρουσιαστεί ο Καζάκος με ψυχολογικά προβλήματα, τελικά καταδικάστηκε με δις ισόβια φυλάκιση θεωρώντας ότι είχε πλήρη καταλογισμό των πράξεών του.
Δολοφονία του Σαχζάτ Λουκμάν (Πετράλωνα)
Ξημερώματα της 17ης Ιανουαρίου 2013, ο 27χρονος Πακιστανός μετανάστης Σαχζάτ Λουκμάν δολοφονήθηκε στα Πετράλωνα με επτά μαχαιριές καθώς ποδηλατούσε προς την λαϊκή αγορά όπου και εργάζονταν. Για την δολοφονία του κατηγορήθηκαν ο 29χρονος Διονύσης Λιακόπουλος και ο 27χρονος Χρήστος Στεργιόπουλος και η υπόθεση εντάσσεται στη δικογραφία της δράση της Χρυσής Αυγής ως εγκληματικής οργάνωσης. Στο σπίτι του Λιακόπουλου βρέθηκαν τρία στιλέτα πεταλούδα, μια σιδηρογροθιά, ένας σουγιάς, ένα ξύλινο ρόπαλο, μια κυνηγετική σφεντόνα, φυσίγγια, 117 προεκλογικά φυλλάδια της Χρυσής Αυγής, αυτοκόλλητα και άλλα υλικά της οργάνωσης, ενώ στο σπίτι του Στεργιόπουλου βρέθηκαν ένα ξύλινο ρόπαλο, κάλυκες και μια μαύρη λεπίδα. Τα μέλη της ΧΑ που διέπραξαν τη δολοφονία, καταδικάστηκαν σε ισόβια χωρίς ελαφρυντικά.
Υπόθεση «Περίανδρου»
Στις 13 Σεπτεμβρίου 2005 ο Ανδρουτσόπουλος παραδόθηκε στις αρχές, ενώ είχε ήδη καταδικαστεί ερήμην του σε τέσσερα χρόνια φυλάκισης για σύσταση συμμορίας και οπλοχρησία. Στις 25 Σεπτεμβρίου 2006 καταδικάστηκε ομόφωνα για τις τρεις απόπειρες ανθρωποκτονίας σε 21 χρόνια φυλάκισης χωρίς αναστολή. Μέλη της οργάνωσης βρέθηκαν στο χώρο των δικαστηρίων για να του συμπαρασταθούν, ωστόσο η επίσημη ηγεσία της οργάνωσης απουσίασε. Ο Ανδρουτσόπουλος χαιρέτησε με ναζιστικό τρόπο τα μέλη στο δικαστήριο. Στις 12 Μαρτίου 2009, με απόφαση κατά την προσφυγή του στο Εφετείο, άλλαξε το κατηγορητήριο σε μία μόνο απόπειρα ανθρωποκτονίας, ενώ η ποινή του μειώθηκε στα δώδεκα χρόνια.
Υπόθεση Θανάση Μανώλογλου
Τον Μάρτιο του 1995, ο 19χρονος Γιάννης Σταθόπουλος και ο 21χρονος Σωτήρης Ψαθάς δέχτηκαν επίθεση με μαχαίρι έξω από την κατάληψη Αλκαμένους, από το μέλος της Χρυσής Αυγής Θανάση Μανώλογλου, με αποτέλεσμα ο ένας από τους δύο να τραυματιστεί βαριά και να νοσηλευτεί στον Ευαγγελισμό. Ο Μανώλογλου προφυλακίστηκε τελικά μόνο για 3 εβδομάδες και στη συνέχεια αφέθηκε ελεύθερος, αφού η δίκη του αναβλήθηκε επ' αόριστον.
Επίθεση εναντίον Αλέξη Καλοφωλιά
Στις 24 Ιανουαρίου 1998 στο κέντρο της Αθήνας (3ης Σεπτεμβρίου & Χαλκοκονδύλη), ο 34χρονος μεταφραστής και μέλος του συγκροτήματος The Last Drive Αλέξης Καλοφωλιάς δέχτηκε επίθεση στον δρόμο από ομάδα τριών ατόμων με σιδερόβεργα. Η επίθεση συνεχίστηκε σε κοντινό κατάστημα, μέχρις ότου οι δράστες να κατευθυνθούν στα παρακείμενα γραφεία της οργάνωσης. Ο κ. Καλοφωλιάς μεταφέρθηκε στο νοσοκομείο με τραύμα στο πρόσωπο και προβλήματα όρασης.
Ηλίας Κασιδιάρης
Ο υπεύθυνος τύπου του κόμματος και βουλευτής Αττικής Ηλίας Κασιδιάρης κατηγορήθηκε για συνεργεία σε ληστεία που έλαβε χώρα το 2007, απρόκλητη επικίνδυνη σωματική βλάβη, παράνομη οπλοφορία και οπλοχρησία. Σύμφωνα με το κατηγορητήριο, παρείχε το αυτοκίνητό του ως μέσο διαφυγής στους δράστες επίθεσης σε καθηγητή του τμήματος Φυσικής στην Πανεπιστημιούπολη Ζωγράφου. Η εκδίκαση της υπόθεσης είχε αναβληθεί για τις 11 Ιουνίου, ωστόσο λόγω κωλύματος του συνηγόρου υπεράσπισης αναβλήθηκε εκ νέου για τις 3 Σεπτεμβρίου, ενώ ο ίδιος αρνούνταν τις κατηγορίες. Στις 7 Μαρτίου του 2013, έλαβε χώρα η τελική εκδίκαση της υπόθεσης, στην οποία ο Ηλίας Κασιδιάρης κρίθηκε αθώος από το δικαστήριο, λόγω αμφιβολιών. Οι αντιφάσεις στις οποίες υπέπεσε η βασική μάρτυρας κατηγορίας, αλλά και τα αναγραφόμενα στο πόρισμα του ιατροδικαστή φαίνεται ότι έπαιξαν καθοριστικό ρόλο στην αθώωση του κατηγορουμένου λόγω αμφιβολιών. Την αθώωσή του είχε προτείνει και ο εισαγγελέας.
Σύμφωνα με καταγγελία του Ζαφειρόπουλου και άλλων πρώην χρυσαυγιτών, το Φεβρουάριο του 2008 ο Ζαφειρόπουλος δέχτηκε επίθεση με σπρέι και ξυλοκοπήθηκε από μια ομάδα χρυσαυγιτών με επικεφαλής τον Ηλία Κασιδιάρη.
Στις 7 Ιουνίου 2012 και ενώ ο Ηλίας Κασιδιάρης βρισκόταν στην ενημερωτική εκπομπή Πρωινό ΑΝΤ1 μετά από όλο και πιο έντονη λογομαχία έριξε νερό στη βουλευτή του ΣΥΡΙΖΑ Ρένα Δούρου και χαστούκισε επανειλημμένα τη βουλευτή του ΚΚΕ Λιάνα Κανέλλη οι οποίες συμμετείχαν στην ίδια εκπομπή. Αυθημερόν η προϊσταμένη της εισαγγελίας Ελένη Ράικου έδωσε εντολή να συλληφθεί ο Κασιδιάρης για το αδίκημα της απόπειρας πρόκλησης επικίνδυνης σωματικής βλάβης με την αυτόφωρη διαδικασία, καθώς μετά τη διάλυση της Βουλής, ενόψει των εκλογών της 17 Ιουνίου 2012, δεν καλυπτόταν πλέον από βουλευτική ασυλία. Το περιστατικό της επίθεσης σχολιάστηκε αρνητικά από διεθνή μέσα ενημέρωσης. Παράλληλα επιπτώσεις υπήρξαν και στην επικοινωνία της Χρυσής Αυγής με τα ελληνικά ΜΜΕ, με το κόμμα να ανακοινώνει εμπάργκο «σε όλα τα κανάλια και τις εφημερίδες», ενώ τόσο ο ΣΥΡΙΖΑ όσο και το ΠΑΣΟΚ ανακοίνωσαν ότι δεν θα συμμετέχουν στελέχη τους σε δημόσιες συζητήσεις που θα βρίσκεται εκπρόσωπος της Χρυσής Αυγής.
Επίθεση στο αναρχικό στέκι «Αντίπνοια» (Πετράλωνα)
Τον Ιούνιο του 2008 έγινε επίθεση ομάδας 20 χρυσαυγιτών με σκεπάρνια και μαχαίρια στον αναρχικό χώρο «Αντίπνοια» στα Πετράλωνα όπου μαχαιρώθηκαν 2 άτομα. Το 2014 στο Μεικτό Ορκωτό Δικαστήριο της Αθήνας οι δύο κατηγορούμενοι χρυσαυγίτες, Βασίλης Σιατούνης (υποψήφιος δημοτικός σύμβουλος με το Μιχαλολιάκο στις αυτοδιοικητικές εκλογές του 2010 και μέλος της κεντρικής επιτροπής της ΧΑ ) και Αθανάσιος Στράτος, καταδικάστηκαν χωρίς να αναγνωριστεί κανένα ελαφρυντικό σε 13,5 και 11,5 χρόνια κάθειρξη χωρίς αναστολή. Σε δεύτερο βαθμό, το Α΄ Μεικτό Ορκωτό Εφετείο Αθηνών τους καταδίκασε για απόπειρα ανθρωποκτονίας σε κάθειρξη 10 ετών και 6 μηνών και σε πενταετή στέρηση των πολιτικών δικαιωμάτων.
Επεισόδια στο κέντρο της Αθήνας
Στις 15 Ιανουαρίου 2011 πραγματοποιήθηκε συλλαλητήριο στην Αθήνα κατά του προγραμματισμένου φράχτη στον Έβρο, ενώ παράλληλα οργανώθηκε από την Χρυσή Αυγή αντισυγκέντρωση στην περιοχή του Αγίου Παντελεήμονα, με επικεφαλής τον δημοτικό σύμβουλο του Δήμου Αθηναίων Μιχαλολιάκο. < Αποτέλεσμα της αντισυγκέντρωσης ήταν η ακύρωση της προγραμματισμένης συναυλίας στον Άγιο Παντελεήμονα, αφού άτομα που συμμετείχαν σε αυτήν βρισκόντουσαν στην πλατεία από τις 07:00 το πρωί και απέτρεψαν την τοποθέτηση εξέδρας και μικροφωνικής εγκατάστασης. Όταν έφτασε η αντιρατσιστική πορεία ένα τετράγωνο πριν την πλατεία του Αγίου Παντελεήμονα ακινητοποιήθηκε, και ενώ μέλη της Χρυσής Αυγής προσπάθησαν να προσεγγίσουν τους διαδηλωτές, ήρθαν σε σύγκρουση με τις δυνάμεις των ΜΑΤ τα οποία χρησιμοποίησαν χημικά για να τα απομακρύνουν.
Στις 12 Μαΐου 2011, κατά την διάρκεια πορείας διαμαρτυρίας πολιτών που ακολουθούσε το τρισάγιο του πολίτη Μανώλη Καντάρη προς τον χώρο που είχε δολοφονηθεί από αλλοδαπούς δράστες, προκλήθηκαν επεισόδια από μερίδα πολιτών οι οποίοι σύμφωνα με αναφορές ήταν μέλη της Χρυσής Αυγής. Κατά την διάρκεια των επεισοδίων προκλήθηκαν καταστροφές σε καταστήματα αλλοδαπών, ενώ ξυλοκοπήθηκαν αρκετοί περαστικοί Έλληνες και αλλοδαποί.
Υπόθεση Θέμιδας Σκορδέλη (Άγιος Παντελεήμονας)
Η υποψήφια βουλευτής Α' Αθηνών Θέμις Σκορδέλη είναι μία από τους τρεις κατηγορούμενους για βαριά σωματική βλάβη (μαχαίρωμα) εναντίον Αφγανού πρόσφυγα στη περιοχή του Αγίου Παντελεήμονα στις 18 Σεπτεμβρίου 2011. Η εκδίκαση της υπόθεσης έχει αναβληθεί έξι φορές λόγω ψυχολογικών-ιατρικών προβλημάτων. Ο ψυχίατρος ο οποίος δίνει πιστοποιητικά για οπλοφορία μελών της χρυσής αυγής όπως και πιστοποιητικά ψυχολογικών προβλημάτων στη Θέμιδα Σκορδέλη είναι ο Κωστής Παρασχάκης (υποψήφιος με τη Χρυσή Αυγή στις δημοτικές εκλογές στο δήμο Λασιθίου). Τον Ιούλιο του 2017 η υπόθεση εκδικάστηκε στο Μονομελές Πλημμελειοδικείο Αθηνών και η Σκορδέλη καταδικάστηκε σε ποινή φυλάκισης τριών ετών με αναστολή ως ηθική αυτουργός σε επικίνδυνη σωματική βλάβη.
Επίθεση σε μπαρ (Πλατεία Αμερικής)
Το Μάιο του 2013 μια ομάδα πέντε ατόμων πυρπόλησε το μπαρ ενός 34χρονου από το Καμερούν στην πλατεία Αμερικής. Συνελήφθησαν δύο από τους δράστες, που καταδικάστηκαν για εμπρησμό, φθορά ξένης ιδιοκτησίας και παράνομη βία με τις επιβαρυντικές διατάξεις του αντιρατσιστικού νόμου. Σύμφωνα με την κατάθεση του ενός, στην Κυψέλη και τον Άγιο Παντελεήμονα είχε συγκροτηθεί από τον Σεπτέμβριο του 2012, όταν είχαν επιτεθεί στα γραφεία της τανζανικής κοινότητας, «επιτροπή» κατοίκων από τριάντα άτομα που είχε χωριστεί σε ομάδες εφόδου των πέντε ατόμων, οι οποίες «περιπολούσαν» κάθε βράδυ την περιοχή με σκοπό το κλείσιμο καταστημάτων που ανήκαν σε μετανάστες. Οι δράστες καταδικάστηκαν σε φυλάκιση 41 μηνών με αναστολή.